

VLADA REPUBLIKE HRVATSKE

Zagreb, 5. studenoga 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Izvješća o provedbi Odluke o postupanju s materijalnim sredstvima u misiji potpore miru „RESOLUTE SUPPORT“ u Afganistanu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Prijedlog

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_ donijela

# Z A K L J U Č A K

Prihvaća se Izvješće o provedbi Odluke o postupanju s materijalnim sredstvima u misiji potpore miru „RESOLUTE SUPPORT“ u Afganistanu, KLASA: 022-03/20-04/261, URBROJ: 50301-29/23-20-2, od 2. srpnja 2020., u tekstu koji je Vladi Republike Hrvatske dostavilo Ministarstvo obrane aktom, KLASA: 018-01/20-02/4**,** URBROJ: 512-01-20-72, od 22. listopada 2020.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O b r a z l o ž e nj e**

Zaključkom se prihvaća Izvješće Ministarstva obrane o provedbi Odluke o postupanju s materijalnim sredstvima u misiji potpore miru „RESOLUTE SUPPORT“ u Afganistanu, Klasa: 023-03/20/04-261, Urbroj: 50301-29/23-20-2, od 2. srpnja 2020.

U skladu s navedenom Odlukom zbrinula su se materijalna sredstva kojima su se pripadnici Oružanih snaga Republike Hrvatske koristili za vrijeme sudjelovanja u misiji potpore miru „RESOLUTE SUPPORT“ u Afganistanu, a koja se nisu vraćala u Republiku Hrvatsku.

Knjigovodstvena vrijednost materijalnih sredstava zbrinutih na području misije iznosila je 36.559.482,31 kunu.

U skladu s navedenom Odlukom materijalnih sredstava zbrinuta su prodajom, donacijom i uništenjem u području misije potpore miru „RESOLUTE SUPPORT“ u Afganistanu.

Knjigovodstvena vrijednost prodanih materijalnih sredstava iznosi 16.975.043,03 kune, a prihod ostvaren njihovom prodajom iznosi 378.766,60 kuna (protuvrijednost 59.000,00 USD).

Knjigovodstvena vrijednost materijalnih sredstava koja su zbrinuta donacijom iznosi 11.510.454,42 kune, a donirana su oružanim snagama država saveznica – Sjedinjenih Američkih Država, Savezne Republike Njemačke i Kraljevine Nizozemske.

Knjigovodstvena vrijednost materijalnih sredstava koja se nisu mogla zbrinuti prodajom ili donacijom rashodovana su i uništena u području misije potpore miru „RESOLUTE SUPPORT“ u Afganistanu, a njihova knjigovodstvena vrijednost iznosi 8.073.984,86 kuna.